RESOLUCIÓN do 3 de febreiro de 2011, da Dirección Xeral de Educación, Formación Profesional e Innovación Educativa, para a realización dunha convocatoria especial de probas de acceso a ciclos formativos de grao superior de formación profesional para militares de tropa e mariñeiría da Comunidade Autónoma de Galicia, para o ano 2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/02/2011

O punto 2 do artigo 3º da Orde do 2 de decembro de 2008 pola que se regulan as probas de acceso aos ciclos formativos de formación profesional do sistema educativo establece que a Dirección Xeral de Educación, Formación Profesional e Innovación Educativa poderá convocar de xeito extraordinario probas de acceso a ciclos formativos de grao medio e/ou superior para atender a demanda de colectivos específicos que, por causas debidamente xustificadas, non poidan realizar as probas nas datas previstas na convocatoria ordinaria. A esta proba unicamente poderán concorrer as persoas que non cumpran os requisitos académicos que permitan o acceso directo aos ciclos formativos.
A disposición derradeira primeira da devandita orde autoriza a Dirección Xeral de Educación, Formación Profesional e Innovación Educativa para ditar as instrucións que sexan necesarias para o desenvolvemento e a aplicación do previsto nela.
Recibida a solicitude do Ministerio de Defensa de convocatoria especial, coa finalidade de facilitar o acceso dos militares profesionais de tropa e mariñeiría na Comunidade Autónoma de Galicia, e tendo en conta que nas datas ordinarias os buques están a navegar, polo que unha porcentaxe moi elevada do alumnado que está a preparar as probas non se podería presentar, esta dirección xeral
RESOLVE:
Anunciar a convocatoria extraordinaria para o ano 2011 de realización das probas de acceso a ciclos formativos de grao superior de formación profesional inicial para militares profesionais de tropa e mariñeiría destinados nos acuartelamentos da Comunidade Autónoma de Galicia que na actualidade están a preparar este exame de acceso nos cursos que se imparten neses cuarteis, e que terá lugar o día 13 de maio no IES Rodolfo Ucha Piñeiro, de Ferrol, consonte as seguintes disposicións:
Primeiro.-Datas e lugares de inscrición das probas de acceso.
1. A solicitude de inscrición para as probas de acceso aos ciclos formativos de grao superior presentarase por duplicado na secretaría do IES Rodolfo Ucha, no prazo comprendido entre os días 14 e 25 de febreiro de 2011, ambos os dous incluídos, segundo o modelo do anexo II recollido na Orde do 2 de decembro de 2008 pola que se regulan as probas de acceso aos ciclos formativos de formación profesional do sistema educativo. O centro que tramite a referida solicitude deberalle entregar á persoa solicitante unha copia selada desta.
2. O centro tramitará a información referente ao alumnado participante nas probas de acceso a ciclos formativos a través da aplicación informática facilitada pola Dirección Xeral de Educación, Formación Profesional e Innovación Educativa.
Segundo.-Publicación de listaxes provisorias e definitivas de persoas admitidas e excluídas, de exención, de probas adaptadas, de cualificacións e de lugares de realización da proba.
Quen desexar información puntual no relativo ás publicacións en todo o proceso do desenvolvemento das probas de acceso poderá dirixirse ao IES Rodolfo Ucha Piñeiro ou ben á páxina web
http://www.edu.xunta.es/fp
, onde se publicarán as listaxes correspondentes. Estas listaxes terán efectos de comunicación ás persoas que presenten reclamación.
Terceiro.-Relacións provisorias e definitivas de persoas admitidas e excluídas nas probas.
1. A relación provisoria de persoas admitidas e excluídas para a realización da proba farase pública o día 10 de marzo. Esta listaxe dará información sobre a documentación presentada. No caso das exclusións farase indicación expresa do motivo que as ocasione.
2. Poderanse presentar reclamacións contra a listaxe provisoria os días 11, 14 e 15 de marzo no IES Rodolfo Ucha Piñeiro. Así mesmo, durante o período de reclamación poderase achegar a documentación pendente de entrega.
3. A relación definitiva de persoas admitidas e excluídas para a realización da proba farase pública o día 22 de marzo.
Cuarto.-Comisións de realización das probas de acceso.
De acordo co establecido nos artigos 3º.5, 7º.1 e 7º.3 da Orde do 2 de decembro 2008, con anterioridade ao 23 de febreiro, a Xefatura Territorial da Coruña da Consellería de Educación e Ordenación Universitaria comunicará por escrito á Dirección Xeral de Educación, Formación Profesional e Innovación Educativa o seguinte:
-O nome do inspector ou a inspectora responsable provincial das probas de acceso.
-A relación das persoas integrantes das comisións de realización das probas, con detalle das funcións ou as tarefas que desempeñarán en cada caso.
Quinto.-Tramitación e resolución das solicitudes de exención e de proba adaptada.
1. A dirección do centro remitirá á Subdirección Xeral de Formación Profesional, o 28 de febreiro, a relación de persoas solicitantes de exención e/ou de proba adaptada, ou calquera outra petición que a persoa solicitante faga constar na súa solicitude de inscrición, xunto coa documentación orixinal achegada por cada solicitante (o centro quedará con copia dela). O centro asegurarase de que a referida documentación chegue á subdirección xeral, como data límite, o día 4 de marzo. A documentación das persoas inscritas que non solicitaran exención, proba adaptada nin ningunha outra petición será arquivada no propio centro educativo.
2. A resolución provisoria de exencións e de probas adaptadas farase pública o día 5 de abril. No caso de resolución denegatoria, figurará na listaxe a causa da denegación.
3. Contra estas resolucións provisorias a persoa interesada poderá presentar reclamación os días 6, 7 e 8 de abril, ante o presidente ou a presidenta do tribunal único, no IES Rodolfo Ucha Piñeiro. A secretaría do centro cargará na aplicación as devanditas reclamacións e remitiraas, por vía de urxencia, xunto coa documentación que a persoa solicitante achegue, á Subdirección Xeral de Formación Profesional, de xeito que se asegure a súa recepción o día 11 de abril.
4. A resolución definitiva farase pública o día 15 de abril.
Sexto.-Realización das probas de acceso.
1. As probas de acceso aos ciclos de grao superior terán lugar o día 13 de maio de 2011 no IES Rodolfo Ucha Piñeiro, de Ferrol, no horario que se indica deseguido:
-Ás 9.00 horas: presentación.
Parte común da proba.
-Das 10.15 ás 13.45 horas: matemáticas, lingua galega e lingua castelá.
Parte específica da proba.
-Das 16.00 ás 18.30 horas: materias específicas da opción vinculada ao ciclo formativo ao que se desexe acceder, segundo o anexo I desta resolución.
2. As persoas inscritas deberán presentar, para a realización da proba, o seu documento oficial de identidade e copia da folla da solicitude de inscrición.
Sétimo.-Publicación das cualificacións.
1. Os resultados das cualificacións provisorias das probas de acceso aos ciclos formativos de grao superior publicaranse o día 24 de maio.
2. Poderanse presentar reclamacións contra a cualificación provisoria os días 25, 26 e 27 de maio, ante o presidente ou a presidenta do tribunal único, no IES Rodolfo Ucha Piñeiro. Neste mesmo período, o centro cargará na aplicación informática as reclamacións que se realizaran coa finalidade de proceder á súa revisión.
3. A cualificación definitiva publicarase o día 7 de xuño.
Oitavo.-Emisión de certificacións.
1. As persoas participantes nas probas de acceso poderán solicitar as certificacións de realización da proba no IES Rodolfo Ucha Piñeiro, a partir do día seguinte ao da publicación das cualificacións definitivas.
2. No caso de superación total da proba, e en función da opción elixida, a certificación incluirá a relación de familias profesionais en que se posibilitará o acceso a ciclos formativos de grao superior, nas condicións de admisión que se establezan.
3. Para o alumnado que non superase a proba na súa totalidade, esta certificación permitiralle manter as cualificacións obtidas nas partes superadas en futuras convocatorias de probas de acceso a ciclos formativos de grao superior, durante un máximo de dous anos, na Comunidade Autónoma de Galicia.
4. As certificacións recollerán, pola súa vez, as posibles exencións outorgadas, que manterán a súa validez para futuras convocatorias, sempre que se manteñan as mesmas circunstancias.
Noveno.-Recursos.
Contra a listaxe definitiva de persoas admitidas, a resolución definitiva de exencións, a resolución definitiva de probas adaptadas e as cualificacións definitivas da proba de acceso, poderase interpor recurso de alzada no prazo dun mes ante o director xeral de Educación, Formación Profesional e Innovación Educativa, da Consellería de Educación e Ordenación Universitaria, segundo o disposto nos artigos 114º e 115º da Lei 30/1992, modificados pola Lei 4/1999, de réxime xurídico das administracións públicas e do procedemento administrativo común.
Disposición adicional
Única.-Corrección do documento oficial de identidade.
De se detectaren erros no número do documento de identificación (DNI, NIE, pasaporte ou documento de identidade dun Estado da Unión Europea), poderase solicitar a súa corrección en calquera momento a través dunha reclamación, segundo o modelo de solicitude dispoñible no anexo II desta resolución e na páxina web
http://www.edu.xunta.es/fp. A esta solicitude deberáselle achegar unha fotocopia do documento de identificación
, e deberá estar asinada polo director ou a directora do centro, que enviarán por vía de urxencia a reclamación orixinal presentada na secretaría do centro á Subdirección Xeral de Formación Profesional. Non cumprirá que o centro realice trámite adicional ningún coa aplicación informática.
Disposición derradeira
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 3 de febreiro de 2011.
José Luis Mira Lema
Director xeral de Educación, Formación Profesional
e Innovación Educativa
Ver referencia pdf "03100D008P036.PDF"
ANEXO II
Solicitude de corrección do documento de identificación
Probas de acceso aos ciclos formativos de formación
profesional inicial
Don/dona, que presentou a solicitude para probas de acceso aos ciclos formativos de formación profesional específica no IES/CIFP  e figura na aplicación informática co seguinte número de DNI/NIE/pasaporte , solicita a súa corrección e substitución polo número de identificación , para o que achega fotocopia deste.
..., ... de ... de 20...
Asinado: ...
Visto e prace: o/a director/ora do centro.
Asinado: ...
Subdirector/ora xeral de Formación Profesional